Forstudie: ESG i Revisionsbranchen

Forstudiet peger på en uudforsket og meget aktuel problemstilling i relation til hvorvidt revisionsbranchen reelt er klar til at implementere og håndtere de mange krav der vil opstå i relation til ESG, som følge af ny lovgivning, der vil sætte krav til virksomhedernes ESG-relaterede rapportering, og de kompetencer som dette område fordrer.

Forstudiet indikerer også at der kan være forskel på hvorvidt man er et stort eller et mindre revisionshus. Navnlig i relation til hvorvidt de små revisionshuse også fortsat kan fortsætte med at fastholde og tiltrække nye kunder, ud fra hvorvidt er kan tilbyde ESG relevante kompetencer i deres revisionshuse.

Forstudiet peger også på at der er et behov for fortsat at fokusere på efter- videreuddannelse til de kommende medarbejdere, indenfor revision i relation til hvorvidt de har ESG relevante kompetencer.

Forstudiet har også medvirket til at indikerer at denne udfordring ikke alene er gældende i revisionsbranchen, men potentielt også kan række videre til andre brancher indenfor den Finansielle sektor – navnlig banksektoren.

Disse forskellige findings har samlet medvirket til at forstudiet har tilvejebragt et FoU projekt, som har fået et andet scope, nemlig en undersøgelse af ESG generelt set i den finansielle sektor. Dette projekt vil løbe fra August 2023 til juli 2024, og vil tage afsæt i de væsentligste konklusioner der er fundet som følge af forprojektet.

Litteratur review:

Forstudiet har lavet et litteratur review, og fundet relevant litteratur indenfor området. Litteraturreview har også vist at der er en litteraturmangel – navnlig på relevant ESG-rapportering litteratur. Derfor har projektlederen skrevet en bog, som fra August 2023 er tilgængelig via DJØFs forlag (”ESG til Finansuddannelserne”). Yderligere spørgsmål kan rettes til Henrik Skou Hansen, hha@cphbusiness.dk.